బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
నా మొగుడు చాలా మందితో*** ఆ ఎంగిలి నాకొద్దు: నటి పూజిత
‘ఇద్దరు పెళ్లాల ముద్దుల పోలీస్’ లాంటి ఎవర్ గ్రీన్ కామెడీ ఎంటర్ టైనర్ మూవీతో పాటు 138కి పైగా చిత్రాల్లో నటించి.. ప్రేక్షకుల్ని మెప్పించిన అలనాటి హీరోయిన్ పూజిత.. వెండితెరపై వెలుగులు జిమ్మినా.. నిజ జీవితంలో మాత్రం ఒడిదుడుకులు ప్రయాణం సాగించారు.
Samayam Telugu | Updated:
Jul 25, 2019, 08:17PM IST
నా మొగుడు చాలా మందితో*** ఆ ఎంగిలి నాకొద్దు: నటి పూజిత
తెలుగు,తమిళ, మలయాళ, కన్నడ భాషల్లో దాదాపు 138 చిత్రాల్లో నటించి.. తెలుగులో 70 సినిమాలకు పైగా నటించిన మెప్పించిన అలనాటి నటి పూజిత చాలా రోజుల తరువాత మళ్లీ మీడియాలో కనిపిస్తున్నారు. ‘ఇద్దరు పెళ్లాల ముద్దుల పోలీస్’ చిత్రంతో పాపులర్ అయిన పూజిత.. ఆ చిత్రంలో రాజేంద్ర ప్రసాద్‌కి రెండో భార్యగా నటించారు. అయితే వాస్తవ జీవితంలోనూ ఆమె రెండో భార్యగానే మిగిలిపోయింది.
సుమారు 14 ఏళ్లుపాటు పూజిత, విజయ గోపాల్‌లు భార్య, భర్తలుగా ఉండి.. ఒక బాబు పుట్టిన తరువాత పూజితకు కష్టాలు మొదలయ్యాయి. ఇద్దరికీ పుట్టిన కొడుకుకి ఏడేళ్ల వయసు వచ్చిన తరువాత విజయ గోపాల్ ఆమెను వదలి వేరే అమ్మాయిని పెళ్లి చేసుకున్నారు. ఈ వివాదంలో అప్పట్లో పెద్ద దుమారమే రేపింది. ఇండస్ట్రీలో చాలా మంది ఆర్టిస్టులకు ఇది ఒక శాపం అనుకుంటా. అందరిలాగే నాకూ ఆ శాపం తగిలింది అంటూ తన జీవితంలోని చీకటి కోణాల్ని చెప్పుకొచ్చింది పూజిత.
‘నా భర్తతో పెళ్లై కొన్ని సంవత్సరాలు నడిచిన తరువాత ఇండియాలో రాని ఒక పదాన్ని వాడారు. నేను అతనితో లివింగ్ టుగెదర్ (సహజీవనం) అని. నేను పెళ్లి చేసుకుని అతనితో కాపురం చేస్తే.. సహజీవనం మాత్రమే చేసింది అని సింపుల్‌గా చెప్పేశారు. అతనికి పోలీస్, మీడియా హెల్ప్ ఉంది కాబట్టి హోమ్ వర్క్ నాకు ఇచ్చారు.
ఇక నేను పెళ్లి చేసుకున్న ఆ వ్యక్తిని మళ్లీ పెళ్లాడబోయేది ఓ మహిళా ఐఏఎస్ కాబట్టి అటువైపు వాళ్లు నీకు అతనితో పెళ్లైతే ప్రూవ్ చేసుకో.. లేక అతనితో కలిసుంటే ప్రూవ్ చేసుకో అని నాకు హోమ్ వర్క్ ఇచ్చారు.
తిరిగి నేను వాళ్లకే వదిలిపెట్టా.. అతను మీడియా నుండి వచ్చిన వాడు.. జర్నలిస్ట్‌లుగా పనిచేసిన వ్యక్తి గురించి మీరే పట్టించుకోకపోతే.. నేను ఎక్కడ నుండి రావాలి ఆధారాలు. ఎవిడెన్స్ అనేవి లేవు కాబట్టే వాటిని నన్ను తీసుకురామంటున్నారు. పక్కా ప్లాన్ ప్రకారం ఆధారాలు లేకుండా చేశాడతను.
పెళ్లైన తరువాత ఒకరింటికి ఒకరు భోజనానికి వెళ్తారు.. వస్తుంటారు. కాని వాళ్ల ఇంట్లో వాళ్లు ఎప్పుడూ భయటకు రాలేదు. అక్కడే ఉంది వాళ్ల అడుగుతున్న ఎవిడెన్స్. అయితే నేనైతే వాళ్లు చెప్పినట్టు ఆధారం చూపించడానికి ప్రయత్నించను. నేను ఎప్పుడూ కూడా నాకు నా మొగుడు కావాలని అడగలేదు. అతన్ని ఎందుకు శిక్షించరు అని మాత్రమే అడిగా.
ఎంగిలి కంచం ఇంట్లో పెట్టుకునే బ్లడ్ కాదు నాది. నా మొగుడికి చాలా మందితో*** ఉంది. అతనో రోగ్. కాని నేను అప్పుడు ఎలా ఉన్నానో ఇప్పుడూ అలాగే ఉన్నా. అదే రోషం.. అదే పౌరుషం.. అదే పొగరు. నేను ఏ విషయాన్ని వదల్లేను. ఇప్పటికీ వదలను. ఈరోజు నేను మళ్లీ వెనక్కి వచ్చానంటే.. నేను చేసుకున్న పుణ్యం. అలసట అనేది నా జీవితంలో లేదు. ఏదోటి చేయాలనే ఇప్పటికీ కష్ట పడతా. 24 గంటల్లో నేను పడుకునేది రెండు గంటలు మాత్రమే. నేను బయటకు వచ్చేటప్పుడు గెలవాలని వస్తాను.. గెలుస్తాననే నమ్మకంతో వస్తా. అదే నా క్యారెక్టర్.
అప్పట్లో అతను నన్ను చాలా బెదిరించాడు.. మా అబ్బాయిని చంపేస్తాం అన్నారు. అయితే ఇప్పుడు అతని గురించి పట్టించుకోవడం మానేశా. మధ్యలో ఒకసారి టచ్‌లోకి రావడానికి ప్రయత్నించారు.. నేను ఇంపాటెన్స్ ఇవ్వలేదు కాని.. ఇప్పుడు పట్టుకునే సందర్భం వచ్చింది.
ఆరోజు నేను జనం ముందుకు రాలేకపోయానంటే కేవలం నా దగ్గర ఎలాంటి ఆధారం లేని కారణం గానే.. అప్పుడు కూడా చెప్పా ఆధారం దొరికే వరకూ మీ ముందుకు రాను అని.. ఆధారం దొరికినప్పుడే మీ ముందుకు వస్తా అని. నిజానికి ఆరోజు కూడా అతనితో నాకు పెళ్లి కాలేదని ఆమె అన్నప్పుడు రెండు గంటలు టైం తీసుకుని ఫొటోలు విడుదల చేశా. ఆరోజే నేను గెలిచా’ అంటూ తన జీవితంలోని చీకటి కోణాన్ని మరోసారి గుర్తు చేసుకున్నారు నటి పూజిత.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.